### Príloha č. 13

**k vyhláške č. .../2008 Z. z.**

# Spôsob určenia normovaných kmeňových stavov malej zveri a srnčej zveri chovanej v poľovných revíroch v poľovných oblastiach pre malú zver

Normované kmeňové stavy poľnej srnčej a malej zveri sa určujú na 100 ha poľovných pozemkov (stotina príslušnej výmery poľovných pozemkov v ha sa vynásobí so stavom zveri určeným pre príslušnú kvalitatívnu triedu uvedenú v tabuľke č. 1.

Pri určovaní normovaných kmeňových stavov poľnej srnčej a malej zveri v rámci rozpätia určeného pre príslušnú kvalitatívnu triedu sa ďalej zohľadňujú tieto okolnosti:

1. prevažujúce hlavné pôdne jednotky v revíri. Normované kmeňové stavy blízko polovice rozpätia sa volia pre stredne ťažké pôdy, hornej hranice rozpätia pre ľahké pôdy a pôdy s neutrálnou a zásaditou reakciou a blízko spodnej hranice rozpätia pre veľmi ťažké, kyslé a veľmi kyslé pôdy a pôdy sezónne zamokrené. Pôdy poškodené emisiami sa z bonitácie úplne vyradia a žiadne normované kmeňové stavy zveri sa na ne neurčujú.
2. Intenzita rastlinnej výroby a ostatné negatívne antropogénne vplyvy, pričom sa hodnotí celkový hospodársky ráz krajiny. Prihliada sa najmä na:
3. koncentráciu a špecializáciu rastlinnej výroby, pričom optimálne sú výmery honov do 30 ha, aspoň 10 druhov pestovaných kultúr a nekoncentrovanie tej istej plodiny na viaceré susediace hony,
4. ekologickú situáciu agrárnej krajiny, pričom optimálne je aspoň 10 % zastúpenie roztrúsenej trvalej krajinnej zelene a existencia vodných zdrojov pre zver počas celého roka, ekologizácia poľnohospodárstva,
5. intenzita antropopresie na krajinu, pričom optimálne je, aby v revíri bolo čo najmenej intravilánov a silne frekventovaných pozemných komunikácií, mestských a priemyselných aglomeácií, rekreačných stredísk, chatárskych osád a iných negatívnych antropogénnych vplyvov.

Pri výpočte očakávaného prírastku zveri sa prírastkovým koeficientom, ktorý zodpovedá príslušnej kvalitatívnej triede poľovného revíru, vynásobí celý skutočný jarný kmeňový stav zveri, to znamená, zver samičia a zver samčia spolu. Vzťahuje sa to aj na poľnú srnčiu zver. Pri určovaní KOP v rámci rozpätia určeného pre príslušnú kvalitatívnu triedu sa zohľadňujú rovnaké okolnosti ako pre určovaní normovaných kmeňových stavov.

Straty na mláďatách v priebehu ich odchovu sú zohľadnené v koeficientoch očakávaných prírastkov. Z poľovného revíru však nie je dovolené odoberať celý prírastok, treba nechať rezervu na zimné straty, ktorá predstavuje pri zajacoch 10-20 %, pri bažantoch 15-30 % a pri jarabiciach až 50 %. Výšku tejto rezervy určujeme v rámci uvedeného rozpätia.

### Stanovenie normovaných kmeňových stavov malej a poľnej srnčej zveri na 100 ha poľovnej plochy a koeficienty očakávaného prírastku

Tabuľka č. 1

|  |  |  |  |  |  |  |  |
| --- | --- | --- | --- | --- | --- | --- | --- |
| Číselný kód agroklimatického regiónu | Kvalitatívna trieda | Zajac | | Bažant | | Srnčia zver | |
| Normovaný kmeňový stav | Koeficient očakávaného prírastku | Normovaný kmeňový stav | Koeficient očakávaného prírastku | Normovaný kmeňový stav | Koeficient očakávaného prírastku |
| 00 | I. | 30 a viac | 0,5 a viac | 41 a viac | 0,5 a viac | 3,0 a viac | 0,35 a viac |
| 01,03 | II. | 23 – 29 | 0,4 | 31 – 40 | 0,4 – 0,5 | 2,5 – 2,9 | 0,30 – 0,35 |
| 02,04 | III. | 16 – 22 | 0,3 | 21 – 30 | 0,3 – 0,4 | 2,0 – 2,4 | 0,25 – 0,30 |
| 05 | IV. | do 15 | 0,2 | do 20 | do 0,3 | do 1,9 | do 0,25 |
| 06,07,08 | IV. | – | – | – | – | do 1,9 | do 0,25 |

### Klasifikácia hlavných pôdnych jednotiek

Tabuľka č. 2

|  |  |
| --- | --- |
| Charakteristika HPJ | Čísla kódov hlavných pôdnych jednotiek |
| Ľahké | 01, 05, 14, 16, 19, 21, 25, 35, 40, 55, 59, 60, 66, 74, 76, 79, 80, 86, 90, 97, 99, 00 |
| Stredne ťažké | 02, 06, 08, 11, 14, 15, 17, 19, 22, 26, 29, 31, 32, 34, 36, 37, 38, 39, 41, 42, 43, 44, 45, 47, 48, 50, 52, 54, 55, 56, 57, 58, 60, 61, 62, 63, 65, 66, 68, 69, 71, 72, 73, 74, 75, 76, 77, 78, 79, 80, 81, 83, 84, 85, 86 |
| Ťažké | 03, 07, 09, 12, 18, 20, 23, 27, 29, 31, 43, 41, 42, 46, 49, 51, 53, 54, 57, 58, 64, 65, 67, 68, 70, 71, 72, 73, 75, 78, 81, 82, 83, 84, 87, 91, 92, 93, 98, 00 |
| Veľmi ťažké | 04, 09, 13, 24, 28, 88, 91, 98 |
| S neutrálnou a zásaditou reakciou | 01, 02, 03, 04, 05, 06, 07, 08, 09, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 28, 29, 31, 32, 34, 35, 36, 37, 38, 39, 40, 42, 43, 44, 45, 46, 47, 48, 49, 50, 51, 52, 53, 54, 55, 90, 91, 92, 93, 96, 99, 00 |
| Kyslé až veľmi kyslé | 41, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 94, 95, 97, 98, 00 |
| Sezónne výrazne zamokrené | 94, 95, 96 |
| Poškodené imisiami | 10 |